Source: http://www.rvr.sk/sk/spravy/index.php?aktualitaId=1640
Timestamp: 2019-04-23 05:53:41+00:00
Document Index: 9230536

Matched Legal Cases: ['§ 19', '§ 31', '§ 34', '§ 36', '§ 20', '§ 16', '§ 16', '§ 68', '§ 34', '§ 20', '§ 19']

Tlačová informácia zo zasadnutia RVR dňa 11. 9. 2012 - Rada pre vysielanie a retransmisiu
Tlačová informácia zo zasadnutia RVR dňa 11. 9. 2012
Tlačová informácia zo zasadnutia Rady pre vysielanie a retransmisiu, ktoré sa konalo dňa 11. 9. 2012 v sídle Rady pre vysielanie a retransmisiu.
uložila sankciu – pokutu vo výške 5 000 eur vysielateľovi MAC TV s.r.o. (programová služba JOJ) za porušenie § 19 ods. 1 písm. a) ZVR (ochrana ľudskej dôstojnosti), ku ktorému došlo odvysielaním dvoch príspevkov v programe Noviny o 17:00 – HAU DU JU DU? – Video žiačky strednej školy dňa 3. 4. 2012 o cca 17:00 hod a KAM ZMIZLI KVALITNÍ ANGLIČTINÁRI? – Školy ich nemajú ako zaplatiť dňa 4. 4. 2012 o cca 17:00 hod;
uložila sankciu – pokutu vo výške 5 000 eur vysielateľovi MARKÍZA SLOVAKIA, spol. s r.o. (programová služba TV MARKÍZA) za porušenie § 31a ods. 4 ZVR (zákaz skrytej reklamy), ku ktorému došlo dňa 7. 3. 2012 o cca 17:25 hod v programe Reflex, v ktorom boli odvysielané informácie o programe Modré z neba;
uložila sankciu – pokutu vo výške 3 319 eur vysielateľovi MARKÍZA SLOVAKIA, spol. s r.o. (programová služba TV MARKÍZA) za porušenie § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov) a § 36 ods. 2 ZVR (vysielací čas vyhradený reklamným šotom) v súvislosti s vysielaním v dňoch 5., 8., 9., 10. a 22. 3. 2012 v čase od 20:00 do 22:00 hod;
uložila sankciu – pokutu vo výške 100 eur poskytovateľovi audiovizuálnej mediálnej služby na požiadanie MAC TV s.r.o. (www.joj.sk) za porušenie § 20 ods. 4 ZVR (ochrana maloletých – JSO) v súvislosti s poskytnutím programov Leo v sprche, Zuzana v sprche, Vierka sprcha, Hromadná sprcha, Viktorov striptíz pre Nikol, Chlapi v sprche, Klaudia v sprche v sekcii Archív v rubrike HOTŠOT;
uložila sankciu – upozornenie na porušenie zákona vysielateľovi SLOVAKIA okolo sveta s.r.o. (programová služba Televízia Trenčín) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s odvysielaním programov Fórum TSK a Kaleidoskop TSK v dňoch 3., 4. a 5. 2. 2012;
uložila sankciu – upozornenie na porušenie zákona vysielateľovi Rádio LUMEN, spol. s r. o. (programová služba Rádio Lumen) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s odvysielaním programu Slušnosť v politike dňa 17. 2. 2012 o cca 13:30 hod;
začala správne konanie voči vysielateľovi Rádio VIVA, a.s., Bratislava (programová služba Rádio VIVA) vo veci možného porušenia § 68 ods. 7 písm. a) ZVR v súvislosti s nevyužívaním frekvencie 87,9 MHz Dolný Kubín na účely, na ktoré bola pridelená;
začala správne konanie voči vysielateľovi MARKÍZA-SLOVAKIA, spol. s r.o. (programová služba TV MARKÍZA) za možné porušenie § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov) v súvislosti s vysielaním programu Dědictví aneb Kurvahošigutntag dňa 22. 7. 2012 o cca 13:14 a 15:37 hod;
začala správne konanie voči vysielateľovi MAC TV s.r.o. (programová služba JOJ) za možné porušenie § 20 ods. 4 ZVR (ochrana maloletých – JSO) a § 19 ods. 1 písm. a) ZVR (ochrana ľudskej dôstojnosti) v súvislosti s vysielaním programu Extrémne rodiny dňa 25. 6. 2012 o cca 21:31 hod a v repríze dňa 26. 6. 2012 o cca 13:18 hod.
Všetky uznesenia prijaté dňa 11. 9. 2012 budú uverejnené v zápisnici zo zasadnutia na webovej stránke Rady.